69. sõidutreening Open Track

24.september 2022

Kooskõlastatud EAL-ga nr. 1012409/1

##### Audru ringrada, Papsaare küla, Pärnu linn, Pärnumaa

**TREENINGU JUHEND**

**1. Koht, aeg, ajakava**

1.1 Juhendi avaldamine internetis http://opentrack.tqhq.ee/forum/

1.2 Eelregistreerimine internetilehel <https://shop.audruring.ee/>

1.3 Eelregistreerimine lõpeb: 60 osavõtutasu laekumisel või neljapäeval 24.septembril 2022 kell 23:59

**1.4. Ajakava:**

1000 osalejate dokumentide kontroll ja registreerumine
1130-1145 sõitjate koosolek

1200-1800 sõidusessioonid:

1200-1227 slow

1230-1257 fast

1300-1327 slow
1330-1357 fast

1400-1430 lõuna

1400 sõitjate koosolek hilinejatele
1430-1457 slow
1500-1527 fast

1530-1557 slow
1600-1627 fast

1630-1657 slow

1700-1727 fast

1730-1757 slow

1800 finiš

**2. Korraldaja, rada**

2.1.Ürituse korraldab Rada OÜ

Open Track 69. sõidutreeningu juht: Egert Linkmann

Ajamõõtja: Toomas Rosar

2.2. Sõidud toimuvad Porsche Ringi suurel ringil. Rajaskeemiga saab tutvuda veebiaadressil <https://www.audruring.ee/rajainfo/ulevaade-1>;

2.3 Käesolevas juhendis käsitlemata küsimustes lähtutakse Porsche Ringi ohutusnõuetest ja eeskirjadest, mis on saadaval: <https://www.audruring.ee/rajainfo/eeskirjad>. Müra osas kehtivad Porsche Ringi müranormid, mis on saadaval: <https://www.audruring.ee/rajainfo/muraregulatsioon>

**3. Osavõtjad**

3.1 Kõik osavõtjad peavad esitama sõidutreeningu sekretäriaadis isikut tõendava dokumendi, mis tagastatakse osalejale pärast tema poolt kasutatava ajavõtutransponderi tagastamist. Eraldi dokumenti sõidutreeningu tingimustega nõustumiseks ei allkirjastata, sõidutreeningule registreerumisavalduse esitamist või ringrajal sõitmise alustamist käsitletakse kõikide tingimustega tagasivõtmatult nõustumiseks.

3.2 Ühel autol võib osaleda üks või mitu sõitjat.

3.3. Treeningsõidu ajal peavad autos viibijad kandma kaitsekiivrit ja kinnitama turvavööd.

3.4. Juhi/kaassõitja minimaalne vanus on 16 aastat ja autos tohib viibida korraga üks kaassõitja.

3.5. Kooskõlastatult Eesti Autospordi Liiduga on lubatud osavõtt EAL sõitjalitsentside ja rahvaspordikaartide omanikel.

3.6. Osalejatel on soovitav kasutada mittesulavast materjalist pikkade varrukate ja säärtega sõiduriietust, kinniseid jalanõusid ning sõidukindaid.

**4. Nõuded auto tehnoseisundile**
4.1. Auto juht vastutab osaleva auto tehnilise seisukorra eest. Tehniline seiskord peab tagama auto ohutu kasutamise rajal, ning välistama mistahes vedelike lekked.
4.2. Nõutud on töökorras lähi-, suuna- ja pidurituled ning vähemalt 2 tahavaatepeeglit. Sõidu ajal peavad põlema lähituled, kuid neid võivad asendada päeva- või udutuled.

4.3. Esiklaasi ja esimeste küljeklaaside läbipaistvus peab olema tagatud mistahes tingimustes.
4.4. Nõutud on paigaldada vähemalt esimene pukseerimissilmus, soovitavalt ka tagumine silmus.

4.5 Korraldaja ei teosta autodele tehnilist kontrolli, kuid tal on õigus hinnata auto tehnilise seisundi sobivust üritusel osalemiseks.

4.6 Soovitav on paigaldada turvakaar või turvapuur, mitmepunkti turvavööd, ning vajadusel nendega sobivad istmed.

4.7. **Sõidutreeningul kasutatava sõiduki müratase ei tohi ületada ringrajal kehtivaid müranorme.** Soovitatav on vältida sõidukitele originaalsest erinevate ja valjemat müra tekitavate summutite paigaldamist, vaid lähtuda pigem eesmärgist, et vaiksem on parem. Mida vähem ringrajal sõitjad ringrajal sõites müra teevad, seda lihtsam on hoida häid suhteid kohalike elanike ja ametnikega ja seda suuremad on võimalused, et sõidutreeningud ja ringraja tegevus üliselt saab jätkuda pikka aega.

4.8 Lubatud rehvid

4.8.1. Lubatud on kasutada kõiki rehve, milles ei ole naaste.

**5. OT treeningute käik**

5.1. Rajale sõidul tuleb teed anda rajal olijale. Rajale sõidul on soovitatav tekitada kohe autode vahel sobiva pikkusega vahe, soovituslik pikivahe nii eesliikuva kui taganttuleva sõidukini on 50m või rohkem.

5.2. Sõidutreening on jagatud kiireteks ja aeglsteks sessioonideks vastavalt ajakavale. Osalejatel on registreerumisel vaja valida, millises sessioonis nad sõita soovivad. Juhul kui osaleja soovib valitud sessiooni sõidutreeningu ajal muuta on seda võimalik teha üks kord ürituse jooksul. Sessiooni vahetamiseks tuleb pöörduda sõidutreeningu sekretäriaati. Kõik sessioonid lõpetatakse kohtunikupunktis nr 1 lehvitatava finišilipuga või kohtunikepunktides kuvatavate ruudulipu kujutistega LED lipusüsteemi ekraanidel.Finišilipu korral sõidab osaleja ringi lõpuni ja lahkub rajalt enne stardisirget, lippu võidakse näidata ka individuaalselt.

5.3. Rajale pääs (ka sessiooni ajal) toimub elavas järjekorras. Rajale pääsemiseks peavad juht (ja kaassõitja) näitama stardikohtunikule korraldaja poolt väljastatud ja juhi ning kaassõitja randme ümber kinnitatud randmepaela.

5.4. Boksiteel on kiirusepiirang 50 km/h, parkimisalal tuleb liikuda jalakäija kiirusega.

5.5. Sõidu alustamist lubava märguande annab stardikohtunik rohelise fooriga. Punase fooritulega on rajale sõit keelatud.

5.6. Rajalt lahkuda soovides hoidub sõitja liigsest kiiruse vähendamisest rajal, suundub alates kurvist 14 paremasse teeserva ja lahkub rajalt boksitee kaudu andes samal ajal oma manöövrist märku parema suunatulega.

5.8. Igal ajahetkel tuleb osalejal jälgida rajakohtunike märguandeid, kes hoiatavad võimaliku ohuolukorra eest kollase lipuga või LED lipusüsteemi ekraanidele kuvatavate märguannetega.

5.9. Kollase lipu lehvides või kollase ekraani põledes tuleb vähendada kiirust, mitte mööda sõita kuni ohupiirkonna läbimiseni, jälgida tähelepanelikult rajal toimuvat ning tegutseda sellele vastavalt.

5.10 Kui osaleja sõidab rajalt välja (rajalt väljasõiduks loetakse olukorda, kus sõiduk on nelja rattaga väljaspool raja asfaltkatte serva), tekitab ohtliku olukorra, kaotab sõiduki üle kontrolli, driftib rajal vms, antakse osalejale hoiatus. Kui osaleja on saanud sõidutreeningu ajal kolm hoiatust, on tema jaoks sõidutreening lõppenud, talle näidatakse musta lippu ja ta peab rajalt lahkuma.

5.11 Sõidutreeningul on driftimine keelatud. Driftimiseks ei loeta kergeid sõitmise käigus tekkivaid libisemisi. Kas konkreetne tegevus kvalifitseerub driftimiseks otsustab sõidutreeningu juht, kelle otsus ei kuulu vaidlustamisele. Drfitimise eest antakse sõidutreeningul osalejale hoiatus, rikkumise kordumisel eemaldatakse sõidutreeningult.

**6. Möödumine aeglasemast autost**

6.1. Möödasõidu ohutuse eest vastutab möödasõitev juht. Sõltuvalt trajektoorist võib mööduda paremalt või vasakult, **keelatud on möödasõidud kurvides ja vahetult enne kurvi pidurdusmaal. Möödasõit peab olema täielikult lõpetatud vähemalt 20 meetrit enne kurvi.**

6.2. Möödasõidu võimaldamiseks ei tohi eessõitev juht teha järske manöövreid vaid tuleb püsida tavapärasel trajektooril. Ohutuim ja kõige soovitatavam viis möödasõitu võimaldada on kurvist väljumisel kiirendamisega viivitada.

6.3. Juhile, kes takistab möödasõitu, antakse hoiatus, teisel korral peatatakse osalemine üritusel.

6.4. Juhile, kes möödub eesliikujast agressiivselt ja/või ohtlikult antakse suuline hoiatus, teisel korral peatatakse osalemine üritusel.

6.5. Osalejal on kohustus teavitada korraldajat rajal toimunud ohtlikest intsidentidest või möödasõidureeglite rikkumisest.

**7. Treeningsõidu enneaegne lõpetamine**

7.1. Korraldajal on õigus ohtliku sõidustiiliga või rikkega auto treeningsõidult igal hetkel kõrvaldada, näidates musta lippu. Musta lipu saanud auto sõidab ringi lõpuni ja sõidab boksialale, pargib auto ning ilmub stardikohtuniku juurde.

7.2. Kui treeningsõidu käigus tekkinud ohuolukorda ei suudeta kõrvaldada, lõpetatatakse sõidusessioon punase lipuga. Punase lipu korral sõidavad kõik rajal olijad aeglases tempos poolelioleva ringi lõpuni ja rajalt maha boksi. Sõidusessioonid jätkuvad jätkamisel vastavalt ajakavale, ära jäänud sõidusessioone ei nihutata ega asendata. .

**8. Ringiajad**

8.1. Ringiajad edastatakse TV ekraanil reaalajas ja Speedhive äpis.

8.2. Kokkuvõtlik ajavõtulogi avaldatakse veebis aadressil [http://opentrack.tqhq.ee/forum/](http://www.opentrack.pri.ee)

8.3. Ringiaegu mõõdetakse õppeotstarbel, paremusjärjestust ei selgitata.

**9. Osavõtutasud**

9.1 Osavõtutasu eelregistreerimisel €130, kohapeal (vabade kohtade olemasolul) €180 auto kohta. Iga täiendav juht/kaassõitja eelregistreerudes €35, kohapeal €40. **Osavõtutasu sisaldab buffee-lõunat** Shell pavijonis vastavalt ajakavale;

9.2 Juhul kui osaleja teatab kirjalikult taasesitatavas vormis enne eelregistreerumise lõppu svoovist osalemisest loobuda tagastatakse osalejale 50% tasutud osavõtutasust 10 päeva jooksul pärast sõidutreeningu toimumist. Hilisemal osalemisest loobumisest teatamisel või mitteosalemisel ei kuulu tasutud osavõtutasu tagastamisele ega asendamisele mõne muu sõidutreeningul osalemise õigusega.

9.3 Registreerunud osaleja ei saa sõidutreeningu osalemisõigust anda edasi teisele isikule.

**10. Vastutus**

10.1. Ürituse korraldaja, korraldamisega seotud isikud ja EAL ei vastuta võimalike õnnetuste ja nende tagajärgede eest. Osalejad vabastavad eelpoolkirjeldatud isikud vastutusest.

10.2. Mistahes osalejatele (k.a iseendale) või kolmandatele osapooltele tekitatud kahjude eest vastutab auto juht. Juhul kui kahju tekkimises osales mitu autot ja osapooled omavahel kokkuleppele ei jõua, kuulub vaidlus lahendamisele Eesti Vabariigi seadusandluses sätestatud korras. Mingil juhul ei ole korraldaja, korraldamisega tegelevad isikud ja EAL sellises vaidluses osapool.

10.3. Osaleja vastutab tema kätte usaldatud transpondri eest. Kaotatud või lõhutud transpondri eest tuleb tasuda hüvitis €580.

10.4. Osaleja vastutab kõikide ringrajale ja ringrajakompleksi rajatistele tekitatud kahjustuste eest ning kohustub kahjustused hüvitama hiljemalt 30 päeva jooksul alates vastavasisulise nõude saamisest.

10.5 Sõidutreeningu toimumise ajal on kasutusel elektrooniline LED lippude süsteem, mida juhitakse sõidutreening juhitmiskeskusest. Mehitatud on stardis asuv kohtunikupunkt. Kohapeal ei ole kiirabi. Kiirabi tekkimise vajadusel kutsutakse kiirabi häirekeskuse kaudu. Vastava korralduse annab sõidutreeningu juht.

**Osalejate kinnitused**

Open Track sõidutreening ei ole võistlus ega võistluslikku elementi sisaldav tegevus, vaid sõidutreening. Treeningu sisuks on harjutada erinevate sõiduvõtete efektiivsust liikluseks suletud territooriumil, ning eesmärgiks on parendada osalejate oskuseid sõiduki kontrollimiseks piirsituatsioonides. Ringi läbimise aega mõõdetakse vaid osalejatele tagasiside andmiseks ja neid ei kasutata paremusjärjestuse väljaselgitamiseks. Osalejal on õigus sõita tema poolt valitud kiirusega, tagades ohutuse iseendale, teistele osalejatele ja kolmandatele osapooltele. Keelatud on mistahes osalejate vaheline konkureerimine rajal ja ohtlikud manöövrid.

**Üldised kinnitused**
Olen tutvunud rajakasutuse juhendiga ja kohustun kogu rajasõidu vältel täitma kõiki selles sisalduvaid nõudeid. Olen teadlik, et antud dokumendi allkirjastamine omab juriidilist jõudu koos tulenevate kohustuste ja tagajärgedega. Juhul kui juhendi-, antud dokumendi- või korraldaja poolsete nõuete täitmine ei ole võimalik või ma ei soovi seda teha olenemata põhjustest, olen kohustatud loobuma edasisest üritusel osalemisest ilma osalustasu tagastuseta ja mistahes kulude hüvitamiseta Porsche Ringi poolt. Eelnimetatu ei vabasta määratud rahatrahvi tasumisest, kui selline trahv on juhendiga ette nähtud, ega tekitatud kahju hüvitamiskohustusest.

Olen teadlik, et sõiduki juhtimine ja autos kaassõitjana viibimine on ohtlik. Sõidutreeninguga seoses eksisteerib reaalne risk, et juht kaotab sõiduki üle kontrolli, toimub kokkupõrge teiste rajal liikujatega, rajal- või raja kõrval asuvate objektidega, otsasõit teisele osalejale, korraldajale või kolmandale osapoolele. Selliste õnnetuste tagajärg võib olla ulatuslik materiaalne kahju mulle endale, kohustus hüvitada tekitatud kahju teisele osalejale, sõiduki omanikule, korraldajale või kolmandale osapoolele. Samuti võib õnnetus lõppeda juhi, kaassõitja, teise osaleja, korraldaja või kolmanda osapoole kehaliste vigastuste, püsivate kehaliste puuete tekkega või surmaga. Mulle on selgitatud, kuidas ohuolukordade tekkimise tõenäosust saab vähendada. Reeglite enesele selgeks tegemine on minu kohustus. Saan aru, et korraldajate poolt antud selgitused ei välista ohtlikke olukordi, õnnetusjuhtumite toimumist ja kahju tekkimist.

Vastutan oma tegevuse ja tegevusetuse tagajärgede eest isiklikult kogu ürituse toimumise ajal. Olen teadlik, et korraldaja ei saa tagada teiste treeningul osalejate poolt ürituse reeglite täitmist ja seda, et osalevad sõidukid on tehniliselt korras. Samuti saan aru, et ringrajale juurdepääs ei ole täielikult suletud kolmandatele isikutele, ning seetõttu ei saa välistada nende poolt osalejatele kahjude tekitamist või neile kahju tekkimist.

Kohustun kasutama isiklikke kaitsevahendeid vastavalt rajasõidu juhendile, järgima rajasõidu juhendi nõudeid ning Porsche Ringi personali korraldusi ja märguandeid. Teen kõik endast oleneva, et ohuolukordi ja õnnetusi vältida. Õnnetuse vältimatuse korral püüan vähendada teistele osalejatele, kolmandatele osapooltele ning korraldajatele tekkida võivat kahju. Kahju tekkimisel minule endale minu tegevuse- või tegevusetuse tõttu kohustun mitte esitama nõudeid korraldajale, korraldamisega seotud isikutele, teistele osalejatele või kolmandatele osapooltele. Kui minule põhjustatakse kahju teise osaleja või kolmanda osapoole poolt, siis on minu kohustus tegeleda kahju sissenõudmisega süüdlaselt. Kui tekib vaidlus süülisuse või kahju hüvitamise osas, siis ma lahendan sellise vaidluse läbirääkimiste teel või Eesti Vabariigi seadusandluses sätestatud korras. Mitte mingil juhul ei nõua ma kahjude hüvitamist Porsche Ringilt ega korraldamisega seotud isikutelt. Samuti ma ei nõua nende kaasamist kahju hüvitamist puudutavatesse vaidlustesse.

Olen teadlik, et reeglina kindlustusseltsid ei hüvita liikluseks suletud territooriumil toimuvate sõidutreeningute käigus osalejale tekkinud ja teistele osapooltele tekitatud kahju, välja arvatud juhul kui kindlustusseltsiga on sõlmitud eelnevalt vastavasisuline kokkulepe.

**Juhi kinnitused**
Olen minu poolt juhitava sõiduki omanik või kasutan sõidukit volituse alusel. Viimasel juhul olen saanud omanikult nõusoleku kasutada sõidukit ringrajal toimuval sõidutreeningul. Sellise volituse olemasolu tõestamine on minu kohustus. Kui ma ei ole sõiduki omanik, siis vastutan isiklikult sõiduki omaniku ees mistahes sõidukile tekkinud kahju või ebatavalise kulumise korral, isegi kui kahju tekkis kellegi teise süülise käitumise tõttu. Kohustun vastuvaidlematult alluma kindlustusseltside poolt esitatavatele regressinõuetele.

Veendun enne treeningsõidu alustamist, et minu poolt juhitava sõiduki tehniline seisukord vastab rajasõidu juhendi nõuetele.

Ma ei juhi sõidukit alkoholi-, ravimite-, narkootiliste ainete- või haigusnähtude mõju all, ning samuti üleväsinuna või kui eksisteerivad mistahes muud asjaolud, mis ei võimalda mul keskenduda sõiduki juhtimisele ohutul viisil.

Kui luban treeningsõidu ajaks autosse kaassõitja, siis veendun, et kaassõitja on oma allkirjaga kinnitanud nõusolekut alluda rajasõidu juhendile.

Juhul kui olen saanud Porsche Ringi personali käest kasutamiseks ajamõõteseade (transponder) väärtusega 550€. Kohustun seadme tagastama ürituse lõppemisel ja selle kadumise või kahjustumise korral hüvitama koheselt seadme maksumuse.

**Kaassõitja kinnitused**
Viibides autos kaassõitjana vabastan auto juhi vastutusest mulle õnnetusjuhtumi tagajärjel tekkiva kahju korral.